Správa k zahraničnej pracovnej ceste
Anton Lavrin
delegát

TERMÍN: 11. VI. 2014 – 12. VI. 2014
MIESTO: Brusel,  Charlemangne Buillding, 170 Rue de la Loi (room Lord Jenkins)
AKCIA: Druhé zasadanie  Programového výboru pre výskumné infraštruktúry; 
               12. VI. 2014;  9:00 – 14:00 hod. 

Komentár k diskusii (Program zasadania je v prílohe):

K bodu 4: Odzneli predbežné informácie o uzávierke výziev na podávanie projektových        návrhov v oblasti Výskumných infraštruktúr (VI)  na r.2014: 
Výzvy pre tematickú oblasť e - Infraštruktúry mali uzávierku 15.4.2014
Výzva k vytvoreniu siete NCP v tejto oblasti  mala uzávierku 16.4.2014. 
Výsledky hodnotení projektových návrhov, v tom aj návrh Plánu implementácie projektov budú známe koncom septembra.
K bodu 5: Intenzívna diskusia prebehla k revízii výziev na r.2015, ktoré boli podmienené zverejnením podporného materiálu spracovaného ESFRI (European Strategy Forum on Research Infrastructures)  k 7.4.2014. Materiál určuje priority pre  ESFRI projekty podporené v rámci výziev Pracovného programu na r.2015 :
•	INFRADEN-2-2015 “Preparatory Phase of ESFRI projects“, 
•	INFRADEN-3-2015 „Individual implementation and operation of ESFRI projects“ 
•	a čiastočne aj INFRA-4-2015 zameranú na „klastrovanie“ odpovedajúcich VI s cieľom integrácie a zefektívnenia služieb „Pan-európskych VI“.
Pre záujemcov je materiál „prioritizácie“ projektov ESFRI dostupný v prílohe.

Diskusia sa zamerala najmä na korektné (z pohľadu princípov programu H2020) dokumentovanie úprav textu výziev, ktoré si vynútil zverejnený  materiál priorít  projektov ESFRI (je potrebné uviesť, že „prioritizácia“ bola už v pôvodnej verzii Pracovného programu na r.2014/15 korektne dokumentovaná a zdôvodnená).
Problémom bolo najmä to, že ESFRI okrem zdôvodnenia priorít, uviedla k daným projektom aj minimálny resp. najvhodnejší finančný príspevok očakávaný z rozpočtu danej výzvy.
V diskusii sa navrhli a prijali také úpravy textov, ktoré (podľa delegátov) korektne riešia úpravy textov výziev na r.2015. Komisia si vyžiadala, aby na definitívne úpravy mala čas do 1. júlového týždňa. Upravený text bude k dispozícii Programovému výboru na posúdenie (asi týždeň) a potom do konca júla by mal byť text výziev na r.2015 schválený a pripravený na publikovanie  (1.týždeň augusta).
K bodu 6: Firma TECHNOPOLIS prezentovala predbežnú verziu „Hodnotenia náležitostí a dopadov aktivít VI v  7RP“ (štúdia sa spracovávala pod názvom EPIRIA a bude dostupná, po úplnom spracovaní na  stránkach Podporných štruktúr H2020 v rámci portálu CVTI). Pre záujemcov je v závere uvedený snímok s prezentácie fi. TECHNOPOLIS v ktorom sú zhrnuté predbežné odporúčania spracovávanej štúdie.
V „rôznom“ prebehla diskusia, ktorá bola pokračovaním e-mailovej diskusie vyvolanej delegátmi so zameraním na problematiku prípravy Pracovného programu (PP) na r.2016/17.
Komisia predstavila harmonogram prípravy, ktorý je časovo náročný a opäť sa ukazuje, že PP 2016/17 bude uzatváraný až koncom r.2014 a s veľkým rizikom, že diskusia bude opäť minimálna a vlastný PP bude asi potrebné aj v budúcej dvojročnici  priebežne korigovať. Delegáti ponúkli vytvorenie pracovnej skupiny resp. skupín v rámci Programového výboru, ktoré by pomohli zefektívniť posúdenie programu vedeckou komunitou pri zohľadnení odporúčaní ESFRI a skúseností z 7RP. Komisia sa vyjadrí dodatočne (písomne)  k návrhu.
Konečnú verziu harmonogramu prípravy PP 2016/17 by mali mať delegáti k dispozícii do konca júna. 
PS. Zasadanie sa voči programu značne predĺžilo.
V Košiciach 16. VI. 2014

PRÍLOHA: